V skladu s 17. členom Pravil Čebelarskega društva Ponikva je Občni zbor Čebelarskega društva Ponikva na svoji redni seji, 17. februarja 2024, sprejel Pravilnik o podelitvi priznanj, ki jih podeljuje Čebelarsko društvo Ponikva.

**PRAVILNIK  
O PODELITVI PRIZNANJ ČEBELARSKEGA DRUŠTVA PONIKVA**

**1. člen**

S tem pravilnikom se urejajo merila in pogoji za podelitev priznanj Čebelarskega društva Ponikva (v nadaljnjem besedilu: ČD Ponikva) ter postopek dela komisije za podelitev priznanj (v nadaljnjem besedilu: komisija).

**2. člen**

Priznanja podeljuje ČD Ponikva posameznikom za večletno uspešno delo v ČD Ponikva, izjemen prispevek k prepoznavnosti in ugledu ter delovanju društva in/ali v izjemnih primerih tudi druge fizične ali pravne osebe zunaj čebelarstva, če so s svojim delom pomembno prispevali k širjenju in napredku čebelarstva.

**3. člen**

Na predlog komisije podeli ČD Ponikva največ tri priznanja letno za dosežke in dejavnosti, ki jih opredeljuje 2. člen pravilnika.

**4. člen**

Komisija odloča in opravi izbor na podlagi naslednjih meril:

Nadpovprečno delo na področju , ki se odraža kot:

1. izjemen prispevek k prepoznavnosti in ugledu ter delovanju ČD Ponikva:

* večletno aktivno delo v organih društva;
* izvajanje akcij ali dejanj povezanih z izobraževanjem čebelarjev in čebelarskega

podmladka ter širše javnosti,

* objavljanja člankov v občinskem glasilu in javnih medijih ter pospeševanja čebelarstva v najširšem pomenu te besede.

2. prispevek k širjenju in napredku čebelarstva:

* pomembna podpora/pomoč pri izvajanju dejavnosti/nalog, ki opredeljujejo namen ČD Ponikva (7. člen);

**5. člen**

Priznanja ČD Ponikva so:

* Bronasti znak ČD Ponikva
* Srebrni znak ČD Ponikva
* Zlati znak ČD Ponikva
* Plaketa ČD Ponikva

**Bronasti znak se podeli**:

- članom društva: za najmanj triletno uspešno delo, ki je opredeljeno v 4. členu tega pravilnika.

- nečlanom in pravnim osebam: za najmanj triletno pomoč in sodelovanje z društvom.

**Srebrni znak se podeli**:

- članom društva: za najmanj petletno uspešno delo, ki je opredeljeno v 4. členu tega pravilnika.

- nečlanom in pravnim osebam: za najmanj petletno pomoč in sodelovanje pri izvajanju

aktivnosti društva.

**Zlati znak se podeli:**

- članom društva: za najmanj desetletno uspešno delo, ki je opredeljeno v 4. členu tega pravilnika.

- nečlanom in pravnim osebam: za najmanj desetletno pomoč in sodelovanje pri izvajanju

aktivnosti društva.

**Plaketa se podeli:**

- članom: za najmanj petnajstletno uspešno delo v organih društva

- nečlanom in pravnim osebam: za izjemen prispevek, sodelovanje in pomoč pri dejavnosti društva v najmanj petnajstletnem obdobju.

Posamezni znaki in plaketa se med seboj ne izključujejo.

**6. člen**

Predlog za priznanje lahko podajo posamezniki do 10. decembra tekočega leta. Predlogi morajo vsebovati podatke o kandidatu, pisno utemeljitev in osnovne podatke o predlagatelju.

Skupine ali posamezniki ne morejo predlagati samih sebe za pridobitev priznanja.

**7. člen**

Izbor kandidatov se opravi v 20. dneh po poteku roka za prijavo in je v izključni pristojnosti komisije.

**8. člen**

Priznanja se podeljuje enkrat letno in sicer na letnem občnem zboru.

**9. člen**

O podeljenih priznanjih vodi društvo poseben register priznanj, v katerega vpisuje podatke o

kandidatih in podeljenih priznanjih. Za vodenje registra priznanj je zadolžen tajnik ČD Ponikva.

**10. člen**

Komisijo sestavljajo predsednik in dva člana. Člane komisije predlaga in potrdi upravni odbor ČD Ponikva. Predsednika izmed sebe izvolijo člani komisije.

Kandidati za člane komisije so lahko samo člani ČD Ponikva in morajo pisno soglašati s kandidaturo.

**11. člen**

Mandat komisije traja štiri leta in se lahko ponovi. V primeru, da je kandidiran za dobitnika priznanja ČD Ponikva član komisije, upravni odbor imenuje začasnega člana komisije, ki nadomešča kandidata. Po opravljenem izboru začasnemu članu preneha mandat.¸

**12. člen**

Komisija dela in odloča na sejah.

Naloge komisije so:

* vsako leto pripravi obvestilo za člane ČD Ponikva za podajo predlogov za priznanja;
* opravi izbor na podlagi prijav najkasneje v 20. dneh po poteku roka za prijavo;
* organizira podelitev priznanj.

**13. člen**

Predsednik komisije opravlja naslednje naloge:

* sklicuje in vodi seje komisije
* predstavlja komisijo v javnosti
* organizira pripravo materialov za delo komisije
* skrbi, da se o delu komisije piše zapisnik
* seznanja člane komisije z informacijami, ki so potrebne za delo komisije.

**14. člen**

Predsednik komisije skliče sejo komisije najmanj enkrat letno oz. po potrebi.

Predsednik komisije je dolžan v roku štirinajstih dni sklicati sejo komisije, če to predlagata najmanj dva člana komisije.

Predsednik komisije lahko pooblasti enega od članov komisije za sklic in vodenje seje komisije.

**15. člen**

Komisija sklepa veljavno, če je na seji navzočih več kot polovica njenih članov.

Komisija praviloma odloča soglasno. V kolikor to ni možno, komisija odloča z javnim glasovanjem. Predlog je sprejet, če je zanj glasovala večina prisotnih članov komisije.

Pravico do glasovanja imajo predsednik in člani komisije.

**16. člen**

Komisija pisno utemelji izbor kandidatov. Komisija lahko podeli tudi manj kot tri priznanja, če meni, da noben od predlaganih kandidatov ne ustreza merilom iz tega pravilnika oz. predlogov ni podprlo dovolj članov komisije.

**17. člen**

Seje komisije so praviloma zaprte za javnost.

Javnost dela komisije se zagotavlja z objavami sklepov, poročil in analiz na občnem zboru ČD Ponikva.

Komisija vodi o svojem delu zapisnike, ki jih sopodpisuje predsednik komisije in overovatelj. Zapisnik je verificiran na prvi naslednji seji komisije. V zapisniku morajo biti navedeni vsi predlogi za podelitev priznanj, ter sklep o podelitvi priznanj s strokovno utemeljitvijo. Tajnik ČD vodi register vseh dobitnikov priznanj, ki jih podeljuje ČD Ponikva in so vpogled komisiji.

**18. člen**

Priznanja in nagrade podeljujeta predsednik ČD Ponikva in predsednik komisije za podeljevanje priznanj, ki tudi prebere strokovne utemeljitve podeljenih priznanj.

**19. člen**

Dokumentacija o delu komisije se hrani v zbirki dokumentarnega gradiva ČD Ponikva.

**20. člen**

Ta pravilnik začne veljati z dnem sprejema na občnem zboru Društva.

Datum: 29.01.2024

Slavko Špur

Predsednik ČD Ponikva